|  |
| --- |
| Kapittel 5 |
| Versjon 0.9  10.01.2019 |
| Godtgjørelse |
| Båttjenester Indre Oslofjord 2021 |

Innhold

[5 Godtgjørelse for oppdraget 3](#_Toc519753789)

[5.1 Godtgjørelse 3](#_Toc519753790)

[5.2 Regulering av godtgjørelse 3](#_Toc519753791)

[5.2.1 Regulering av godtgjørelse 3](#_Toc519753792)

[5.2.2 Godtgjørelse i opsjonsperioden 4](#_Toc519753793)

[5.2.3 Gebyrer og avgifter 4](#_Toc519753794)

[5.2.4 Endring i lover og forskrifter mv 4](#_Toc519753795)

[5.3 Avregnings- og oppgjørsrutiner 4](#_Toc519753796)

[5.3.1 Avregning 4](#_Toc519753797)

[5.4 Standardisert gebyr ved enkelte typer kontraktsbrudd 5](#_Toc519753798)

[5.4.1 Overordnet om standardisert gebyr 5](#_Toc519753799)

[5.4.2 Gebyr ved for sen, for tidlig eller innstilt avgang 5](#_Toc519753800)

[5.4.3 Gebyr ved manglende oversendelse av dokumentasjon/varsling 5](#_Toc519753801)

[5.4.4 Gebyr ved bruk av avvikende materiell 6](#_Toc519753802)

[5.4.5 Gebyr ved gjentatte brudd på øvrige bestemmelser i Kontrakten 6](#_Toc519753803)

[5.4.6 Gebyr ved forsinket levering av materiell 6](#_Toc519753804)

[5.4.7 Gebyr for brudd på tjenestenivå for IT-tjenester 6](#_Toc519753805)

[5.4.8 Krav fra kundene 6](#_Toc519753806)

[5.5 Bonus og malus/sanksjoner 6](#_Toc519753807)

# Godtgjørelse for oppdraget

## Godtgjørelse

Kontrakten mellom oppdragsgiver og operatør er basert på hovedprinsippene i en bruttokontrakt, der billettinntekter, reklameinntekter og eventuelle andre inntekter tilfaller oppdragsgiver.

Godtgjørelse oppgis i NOK eks mva. i priser pr 1.juli 2019 og gjelder frem til første prisregulering 1. oktober 2019. Reguleringen skal skje ihht punkt 5.2.1.

Operatør godtgjøres hver måned etter avtalt pris per Rutetime og avtalt kapitalkostnad per båt i Rute samt ladeinfrastruktur som medgår for å kjøre Oppdraget.

Alle kostnader, knyttet til blant annet vedlikehold og drift av opplagsplass og ladeinfrastruktur, vedlikehold og drivstoffavgifter, offentlige gebyrer og avgifter (jf. punkt 5.2.3), lønnskostnader til blant annet skipper, mannskap og administrasjon skal inkluderes i godtgjørelsen for rutetimer ihht vedlegg 1 til kapittel 5 tabell 5.1.1.

Operatørens kapitalkostnad til båt i Rute er inkludert i godtgjørelsen i henhold til tabell 5.1.2. Kapitalkostnaden skal oppgis for kontraktsperioden og opsjonsperioden.

Operatørens kapitalkostnad til ladeinfrastruktur er inkludert i godtgjørelsen i henhold til tabell 5.1.3.

I tillegg skal Operatør oppgi en pris pr Rutetime for ekstrabåter satt opp ved behov for å gi økt kapasitet , se kapittel 2 pkt 2.5.7 ved tilleggsseiling. Disse beregnes til å utgjøre ca 200 timer av årsproduksjon. Det vises til vedlegg 1 til kapittel 5, tabell 5.1.4.

Tabellene 5.1.1 for Rutetimer, 5.1.2 for kapitalkostnad pr båt i rute og 5.1.3 for kapitalkostnad til ladeinfrastruktur samt 5.1.4 for tilleggsseiling (ekstrabåt) er vedlegg 1 til kapittel 5 i denne Kontrakten.

Innstilte avganger vil gi reduksjon etter gjeldende pris pr. rutetime med basis i vedlegg 1 til kapittel 5, tabell 5.1.1, uavhengig av årsaken til innstillingen.

Betaling for avtalt oppseiling av rutetraséer, assistansebåter mv. gis etter den pris som gjelder for ordinær seiling med basis i vedlegg 1 til kapittel 5, tabell 5.1.1.

## Regulering av godtgjørelse

### Regulering av godtgjørelse

Prisene reguleres fire ganger pr kalenderår, hver 1. januar, 1. april, 1. juli og 1. oktober, basert på indekser-/ grunnlagselementer henholdsvis fra Statistisk Sentralbyrå (SSB) og Oslo Børs. Første regulering ihht denne Kontrakten skal skje med virkning fra 1. oktober 2019, med basis i ovennevnte indekselementer og grunnlagselementer pr. 1. juli 2019. Pris pr rutetime reguleres på følgende måte:

0,55\*L+0,3\*K+0,15\*E

L= prosentvis justering i henhold til endring i Statistisk Sentralbyrås Kostnadsindeks for innenriks sjøfart, (Tabell 11586) der «delindeks for mannskap» benyttes.

Basis for første regulering er indeks pr 3. kvartal 2019 i forhold til indeks pr. 2 kvartal 2019. Deretter den 1. januar 2020 reguleres prisene med indeksen 4. kvartal i forhold til indeksen 13. kvartal

K= prosentvis justering i henhold til endring i Statistisk sentralbyrås konsumprisindeks, totalindeks (Tabell 03013). Basis for første regulering er gjennomsnittlig indeks 3. kvartal 2019 i forhold til gjennomsnittlig indeks 2. kvartal 2019. Deretter 1. januar 2020 reguleres prisene med gjennomsnittlig indeks 4. kvartal i forhold til gjennomsnittlig indeks 3. kvartal året før.

E= prosentvis justering i henhold til endring i Statistisk sentralbyrås konsumprisindeks, (Tabell 03013), «Delindeks», Undergruppenivå 1,”Elektrisitet inkludert nettleie”. Basis for første regulering er gjennomsnittlig indeks 3. kvartal 2019 i forhold til gjennomsnittlig indeks 2. kvartal 2019. Deretter 1. januar 2020 reguleres prisene med gjennomsnittlig indeks 4. kvartal i forhold til gjennomsnittlig indeks 3. kvartal året før.

Kapitalkostnad pr hhv. båt i rute og ladeinfrastruktur i rute reguleres på følgende måte:

20 % av Kapitalkostnad per båt i Rute og ladeinfrastruktur reguleres i henhold til Statistisk sentralbyrås Kostnadsindeks for buss, tabell 12006, «Indeks for nominell rente basert på 3-måneders NIBOR og rentemargin». 80 % av kapitalkostnad per båt i Rute og ladeinfrastruktur reguleres ikke. Basis for første regulering er indeks 3. kvartal 2019 i forhold til indeks 2. kvartal samme år. Deretter1. januar reguleres prisene med indeksen 4. kvartal i forhold til 3. kvartal året før.

Oppdragsgiver skal hvert kvartal, når indeksene for prisregulering foreligger, legge disse ut på [www.kollektivanbud.no](http://www.kollektivanbud.no).

### Godtgjørelse i opsjonsperioden

Godtgjørelse for rutetimer og ladeinfrastruktur i opsjonsperioden er den samme som for den faste kontraktsperioden. Godtgjørelse for kapitalkostnaden er den som er oppgitt i tilbudsskjemaet for opsjonsperioden.

### Gebyrer og avgifter

Gebyrer og avgifter til det offentlige i forbindelse med utførelse (herunder sjøvederlag til Oslo Havn), betales av Operatøren. Sjøvederlag er betaling for bruk av Oslo havns maritime infrastruktur.  
  
Kostnadene ved disse forutsettes inkludert i de årlige kontraktbeløpene, og gir ikke grunnlag for annen regulering enn den som følger av pkt. 5.1.1. Passasjervederlag til Oslo Havn betales av Oppdragsgiver. Kaivederlag skal ikke betales.

### Endring i lover og forskrifter mv

Hvis endring(er) av offentlige avgifter, lover eller forskrifter som ikke er hensyntatt i den ordinære reguleringen og som har konsekvenser for den faktiske kostnad for utførelsen av Oppdraget som netto overstiger 1 % av den totale årlige godtgjørelse i året før endringen(e) trådte i kraft kan begge parter kreve ekstraordinær regulering av godtgjørelsen. Dette gjelder ikke dersom endringen(e) eller informasjon om forestående slike endringer ble offentliggjort før frist for endelig tilbud.

Krav om ekstraordinær regulering av godtgjørelsen skal fremsettes skriftlig og være dokumentert. Oppdragsgiver har rett til innsyn i relevante forhold, herunder dokumenter og regnskapsoversikter mv. hos Operatøren.

## Avregnings- og oppgjørsrutiner

### Avregning

Operatør skal innen den 3. – tredje – virkedag i påfølgende måned sende Oppdragsgiver faktura på godtgjørelse, med forfall fem dager før månedsslutt. Fakturaen skal inneholde en oversikt over seilte rutetimer pr dag og måned pr linje. I tillegg skal det legges ved en spesifisert oversikt over tilleggsseiling og ikke-seilte avganger.

Faktura sendes i EHF format. Oversikt over seilte Rutetimer pr måned skal i tillegg sendes i excel-format på mail til nærmere avtalt mailadresse.

Oppdragsgiver vil sette opp, eventuelt godkjenne, en mal for fakturaspesifikasjoner. Det faktureres ikke for faktureringsavgift/gebyr.

Månedlig godtgjørelse beregnes ut fra antall seilte Rutetimer i måneden multiplisert med pris pr Rutetime.

Kapitalkostnad pr båt i rute godtgjøres månedlig, og beregnes ut fra antall båter multiplisert med pris pr båt pr måned. Kapitalkostnaden blir beregnet fra Oppstartsdato.

Kapitalkostnad for ladeinfrastruktur godtgjøres månedlig. Kapitalkostnaden blir beregnet fra Oppstartsdato.

Oppdragsgiver forbeholder seg retten til å endre grunnlagsdata levert gjennom TaaS (kapittel 2, vedlegg 1), som fakturagrunnlag for månedlig fakturering fra Operatør.

Oppdragsgiver sender en gang pr måned, innen den 3. – tredje – virkedag i påfølgende måned, faktura til operatør på billettinntekter fra Ruters elektroniske billettsystem. Forfall for faktura for billettinntekter er fem dager før månedsslutt.

Avregning av bonus/malus gjøres i henhold til kapittel 5, vedlegg 2.

Oppdragsgiver sender faktura på ilagte gebyrer måneden etter ileggelsen.

## Standardisert gebyr ved enkelte typer kontraktsbrudd

### Overordnet om standardisert gebyr

Oppdragsgiver har krav på standardisert gebyr for de kategorier kontraktsbrudd som er nærmere beskrevet nedenfor.

Oppdragsgiver har ikke krav på standardisert gebyr dersom Operatøren kan påvise at det forelå en oppfyllelseshindring grunnet omstendigheter som Operatøren ikke rådet over og ikke med rimelighet kunne forutse, unngå eller avhjelpe med rimelige midler og kostnader (kontrollansvar). Det foreligger heller ikke grunnlag for standardisert gebyr der avviket skyldes forhold på Oppdragsgivers side.

Det er Operatøren som må sannsynliggjøre og dokumentere at det forelå slik oppfyllelseshindring som beskrevet ovenfor i andre avsnitt.

Tekniske feil eller feil begått av mannskapet vil ikke regnes som oppfyllelseshindring som Operatøren ikke råder over.

### Gebyr ved for sen, for tidlig eller innstilt avgang

For sen, for tidlig og innstilt avgang er definert i kapittel 2, pkt. 2.5 levering av båttjenester. Ved for sen avgang, jf. pkt. 2.5.3, vil Oppdragsgiver kunne ilegge et gebyr på kr. 1 000 pr. avgang.

Ved for tidlig avgang, jf. pkt. 2.5.3, vil Oppdragsgiver kunne ilegge et gebyr på kr. 5 000 pr. avgang.

Ved innstilling av en avgang, jf. pkt. 2.5.1, vil Oppdragsgiver kunne ilegge et gebyr på kr. 10 000 pr. avgang. Det henvises her til pkt. 2.5.3 om at dagens siste tur fra et anløp må unngås.

### Gebyr ved manglende oversendelse av dokumentasjon/varsling

Ved manglende oversendelse av vognløpsplaner eller miljørapporter innen gjeldende frister, jf. kapittel 2 punkt 2.4, vil Oppdragsgiver kunne ilegge gebyr på kr. 5 000 pr. dag.

Dersom Operatøren ikke har varslet om innstilling umiddelbart etter at innstillingen har inntruffet, jf. kapittel 2, punkt 2.4, vil Oppdragsgiver kunne ilegge et gebyr på kr. 50 000 for brudd på varslingsplikten. Dette gebyret kan gis i tillegg til gebyret for innstilt avgang.

### Gebyr ved bruk av avvikende materiell

Ved bruk av avvikende materiell, f.eks. med mindre sitteplasskapasitet enn det som det er krevet på den enkelte linje, uten forhåndsgodkjenning, vil Oppdragsgiver kunne ilegge et gebyr på kr. 3 000 pr. avgang.

Ved bruk av avvikende materiell hva gjelder tilbudt drivlinje/utslippsnivå uten saklig og forhåndsgodkjent grunnlag, vil Oppdragsgiver kunne ilegge et gebyr på kr. 10 000 pr. avgang.

### Gebyr ved gjentatte brudd på øvrige bestemmelser i Kontrakten

Hvis Oppdragsgiver avdekker forhold som utgjør gjentatte brudd på Kontrakten (mer enn to tilfeller i løpet av kontraktsperioden), kan Oppdragsgiver ilegge et gebyr på inntil kr. 3 000 pr. tilfelle fra første observerte tilfelle.

Før gebyr ilegges, skal Operatøren ha fått mulighet til å rette opp forholdet eller iverksette tiltak for å forhindre at bruddet kan skje på ny.

### Gebyr ved forsinket levering av materiell

Dersom det er avtalt levering av materiell i henhold til punkt 1.7.7.2 og dette ikke leveres innen fristen, vil det påløpe dagbot på kr. 5 000 pr. dag pr båt materiellet er forsinket.

### Gebyr for brudd på tjenestenivå for IT-tjenester

Gebyr for brudd på tjenestenivå for IT-tjenester (TaaS) er regulert av kapittel 2, vedlegg 1, pkt. 8.5.

### Krav fra kundene

Dersom det foreligger kontraktsbrudd og Oppdragsgiver som følge av det mottar krav om erstatning eller kompensasjon direkte fra kunder, herunder krav som følge av Oppdragsgivers til enhver tid gjeldende garantier overfor kundene, skal kravet dekkes av Operatøren innen 14 dager fra Oppdragsgiver har fremsatt kravet skriftlig vedlagt dokumentasjon. Krav fra kundene kommer ikke til fradrag i øvrig standardisert gebyr, prisavslag eller erstatning overfor Oppdragsgiver.

## Bonus og malus/sanksjoner

Bonus og malus for kvalitets- og inntektselementer er beskrevet i kapittel 5, vedlegg 2 «Incitament».